﻿DINTR-VN CARNET DE ÎNSEMNĂRI DRAMA DEIDEI Sl VARIETATEA EXPRESIEI Dramaturgia de idei a captat în ultima vreme un număr impresionant de susţi- nători Este adevărat că, în ceea ce priveşte conţinutul exact al acestei formule, găsim deocamdată o varietate excesivă a opiniilor Unii au văzut un conflict de idei chiar şi în intriga sentimentală a unei piese ca Doi într-un balansoar în acest caz, s-a confundat probabil ţinuta literară a dialogului, ca şi croiala elegantă a dialecticii afective, cu ele- vaţia dezbaterii de idei Pe acest drum, puţin mai lipsea să capete certificat de intrare în sfera pieselor de idei o farsă amabilă şi necesară ca Fii cuminte, Cristofor! Nu este locul să discutăm îndelung asupra termenilor şi speciilor literaturii Gonsiderăm că drama de idei, începînd cu obîrşia sa ibseniană, se constituie în compoziţii dramatice create anume pentru dezbaterea temelor maj'ore ale existenţei, derivate din relaţia om-istorie Raportul explicit dintre microcosmosul convenţional al acţiunii şi macrocosmosul ideilor capitale devine esenţial în asemenea piese In ceea ce priveşte mijloacele de construire literară a dramei de idei, aci trebuie să înlăturăm, de la bun început, restricţiile şi canoanele absolutizante Am citit recent într-un articol interesant, semnat de un tînăr şi talentat critic *, cîteva fraze care mi-au atras atenţia Reproşînd dramaturgiei noastre actuale că nu este îndeajuns de cerebrală şi profundă, criticul realiza, pentru uzul demonstraţiei, o bizară opoziţie între Camil Petrescu şi Mihail Sebastian Ultimul ar fi, astfel, autorul unor comedii în mod vinovat lirice Frumoasa inteligenţă şi adînca nelinişte ideatică ale lui * E Simioo, ,,Faza monuineutalului*, „Gazeta literari', XII, nr 16 45 www cimec roSebastian ar fi zămislit un „teatru de replică spumoasă dar fără ecouri adînci şi de durată în cultură" Nu este, desigur, necesar să organizăm apărarea scrierilor dramaticc ale lui Mihail Sebastian, scrieri reprezentînd o modalitate remarcabilă de tratare tocmai a „dramelor individului" şi tocmai prin „angajarea spiritului" în această privinţă, am putea să trimitem la chiar cuvintele lui Camil Petrescu, care credea că opera autorului Ultimei ore: „e dintre cele menite să înfrunte timpul, singură, prin propria ei substanţă" l Altceva mi se pare însă important Pe de o parte, îngrădirea artificială a dramei „de cultură" la creaţiile de o linie sobră şi de o intelectualitate declarată Pe de altă parte, chestiunea extrem de serioasă a raporturilor dintre poezie şi idee în teatru, cu toate implicaţiile ce decurg de aici în ceea ce priveşte identificarea dramei de o înaltă spiritualitate cu aparenţa austeră a dialogului şi mişcării, trebuie să ne exprimăm toate rezervele Avem aci de-a face cu o reluare a neîncrederii literatului absolut în potenţialul artistic-literar al mij- loacelor de expresie prin excelenţă teatrale Replica vie, lovitura spectaculară, ingenio- zitatea conducerii acţiunii sînt elemente care nu condiţionează, dar nici nu exclud elaborarea unei piese cu un covîrşitor program de idei Fireşte, există şi o teatralitate interioară care fierbe în miezul unor fraze „anticalofile" şi care îşi permite să îmbrace aspectul unei extreme lucidităţi, nealterate de infiltraţii sentimentale 0 asemenea cale aparţine unor anume temperamente artistice, dar nu elimină din competiţia marii arte scrierile în care gîndirea erupe, proiectînd în afară jerbe de lumină incandescente Există, desigur, o categorie minoră a dramaturgiei care dă „replicii spumoase" o valabi- litate în sine, desprinsă de procesul ideilor, sau asezonată grăbit cu datele unui conflict palid şi mărunţel în acest caz însa, nu abandonarea dialogului nud şi nici acceptarea fiorului liric au produs dezastrul prăbuşirii în derizoriu Pe un fond problematic ardent, menţinut la tensiunea dezbaterii de esenţe, pot înflori metafore strălucitoare, după cum se pot închega discuţii de o severă liniaritate O recrudescenţă a prejudecăţii mai vechi, care opunea „teatrul-literatură" oricărei forme de „teatru-teatru", poate fi desluşitâ şi în acest exagerat recul în faţa culorilor vii, ca şi cum distincţia cugetului este rezer- vată cenuşiului mai mult sau mai puţin dens Este instructiv să comparăm, după trei decenii, aprecierile şi rezervele exprimate în istoria sa literară de Albert Thibaudet, în numele unor infinite rezerve faţă de natura neliterară a „teatrului-teatru" Vom constata zîmbind câ Lenormand, singurul autor pe care criticul francez îl cita, în linia generaţiei de după 1914, pentru „transportul ideilor pe scenă", este iremediabil perimat şi ne apare la lectură, în ciuda aerului său grav, de o îngrijorătoare facilitate In acelaşi timp, Thibaudet nu credea necesar să-1 înregistreze (în 1936 !) pe Giraudoux la capitolul teatrului, adică tocmai acolo unde a înscris, peste nivelul romanelor sale, una din prin- cipalele traiectorii ale dramaturgiei de idei contemporane Un alt exemplu, nu mai puţin semnificativ Pirandello a provocat în anii de după 1920, tocmai din cauza arhitectonicii inedite a pieselor sale, o reacţie negativă în rîndul consumatorilor de literatură substanţială Spectaculozitatea creaţiilor pirandelliene, cultivarea replicii paradoxale şi un anume verbiaj scînteietor au trezit suspiciunile unor sustinători ai compoziţiilor dramatice stilizate Gamil Petrescu şi Mihail Sebastian, la unison şi de această dată ca în atîtea rînduri, au privit cu circumspecţie „şaradele" pirandelliene După un număr apreciabil de ani, piesele scriitorului italian cunosc însâ în întreaga lume o nouă tinerete, revelîndu-şi, dincolo de artificiile exterioare (dar nu împotriva acestora), o extrem de serioasă încărcătură filozofică în fond, refuzînd unor drame „savuroase" titlurile de noblete ale artei de idei, s-a plecat mereu de la neîncrederea stîrnită de aparenţele barocului Arabescurile şi înflo- riturile de la suprafaţă covîrşesc adeseori bunele intentii ale unor autori cu respiratia scurtă în acelaşi timp, cuvîntul colorat poate exprima adevăruri de prim ordin, iar jocul simbolurilor adînci beneficiază adesea de un pitoresc adecvat conturului marilor idei Pentru a relua exemplul de la care am plecat, opozitia dintre teatrul de idei şi dramoleta amabilă o determină nu mijloacele de expresie mai mult sau mai puţin rezervate, ci eşafodajul conflictului, situaţia-limită a confruntării pozitiilor, adîncimea meditativă şi forta de nuanţare a duelului ideologic Lui Camil Petrescu i 1-am putea 1 „Revista Fundaţiilor*, XIV, 5, mai 1947 46 www cimec roopune aşadar pe A de Herz (care are şi astăzi imitatori), în vreme ce Jocului ielelor i-am putea contrapune — de pildă — pe fratele său mai costeliv Mitică Popescu Susţinînd dreptul firesc al dramei de idei la o deplină varietate a expresiei, nu ne gîndim nici un moment să justificăm abundenţa pieselor minore, care au cîştigat un spaţiu îngrijorător în ansamblul dramaturgiei noastre originale Acceptînd „focul bengal" cu care jonglează Al Mirodan într-o comedie saturata de idei ca Şeful sectorului suflete, nu putem decît să trecem cu un surîs obosit 0 felie de lună în matricola aglomerată a vodevilului cu minime pretenţii Nu este vorba aci despre o diferenţă de tensiune între două creaţii comparabile, ci de o distanţă apreciabilă între categorii dramatice distincte Acelaşi lucru se întîmplă şi cînd punem alături două drame destinate deliberat dez- baterii filozofice, dar care, lucrînd cu unităţi artistice diferite, se despart şi se înde- părtează în direcţii opuse Moartea unui artist de Horia Lovinescu se ridică la treapta dramaturgiei de idei, în vreme ce procesul din Este vinovată Corina ? de Laurenţiu Fulga o coteşte pe uliţa melodramelor cu teză Cum rămîne însă cu imixtiunea liricului în dramaturgia majoră şi la ce anume consecinţe poate conduce o predilecţie reală a autorului dramatic spre meditaţia poetică ? In acest punct al discuţiei trebuie să convenim că poezia, în formele ei cele mai acuzate, este inerentă tehnicii simbolurilor artistice Simbolistica este, la rîndul său, familiară dramaturgului-gînditor, participînd activ şi sugestiv la confruntarea dramatică a con- ceptelor Ibsen însuşi a inlbjAt în dramele sale cerebrale surse de lirism abundent, sen- sibile în creaţii de maturit|te,\ca Femeia mării, sau Rosmersholm La noi, Lucian Blaga a dat o înaltă expresie poetică dramei de idei, în piesele sale fundamentale : Zamolxis lulburarea apelor, Avram lancu, Anton Pann Faptul că un scriitor de prim ordin, cum a fost Camil Petrescu„ şy-a interzis în dramaturgie elanul liric duce la o anumită modalitate de tratare a confjjctelor capitale, dar nu la singura posibilă Dezacordul dintre individ şi societate, fixai cu o superbă forţă dramatică în Suflete tari, sau Danton, a cunoscut o comparabilă tra\are într-o dramă patetică, străbătută de un persistent suflu romantic, ca Anton Pann Chestiunea care se pune este a autenticităţii liricului în drama de idei, condiţia fiind, şi în teatru, aceea a poeziei de meditaţie, în genere Este obliga- torie, astfel, o corespondenţă adîncă şi neîntreruptă între ciocnirea patetică a cugetelor şi accentul liric al dialogului în unele dintre dramele mai vechi ale lui Mihail Davidoglu asistam la o desprindere nefirească a replicii lirizate de tonalitatea pedestră a acţiunii împănarea dramei cu metafore disparate şi, în general, poetizarea artificială a limbajului sînt, desigur, inacceptabile înţeleg că pe autorul articolului din „Gazeta literară" 1-a supărat numărul mare de piese care-şi încălzesc zestrea săracă de idei prin solicitarea micului sentiment Nimeni nu va contesta însă calea liberă a lirismului intens în dramele spiritului uman în ceea ce priveşte fiorul romantic, el poate să aparţină comuniunii neobişnuite cu viitorul, element nou, propriu universului moral socialist Cînd pătrundc însă în scenă declamaţia retorică, aşezată sub un dezolant clar de lună, romantizarea devine ridicolă şi ideea sucombă prin inaniţie spirituală V Mîndra www cimec ro